
ประกาศเทศบาลตำบลพนางตุง
เรื่อง หลักเกณฑ์การให้ทุนการศึกษาสำหรับนักศึกษา และการให้ความช่วยเหลือนักเรียน
เทศบาลตำบลพนางตุง ประจำปี พ.ศ.๒๕๖6
ด้วยเทศบาลตำบลพนางตุง เป็นองค์กรปกครองส่วนท้องถิ่น ที่มีอำนาจหน้าที่ในการจัดการศึกษา  การสังคมสงเคราะห์ และการพัฒนาคุณภาพชีวิตเด็ก สตรี คนชรา และผู้ด้อยโอกาส ตลอดจนให้ประชาชนได้รับการศึกษาอบรม ที่มีคุณภาพ ลดความเหลื่อมล้ำทางสังคม นำไปสู่การยกระดับคุณภาพชีวิตที่ดีขึ้น ให้กับประชาชนในชุมชนท้องถิ่น เทศบาลตำบลพนางตุง จึงได้จัดทำโครงการทุนการศึกษาสำหรับนักศึกษา และการให้ความช่วยเหลือนักเรียน นี้ขึ้น เพื่อจ่ายเป็นทุนการศึกษาสำหรับนักศึกษา และการให้ความช่วยเหลือนักเรียน ให้ได้รับการศึกษาในระดับที่สูงขึ้น
อาศัยอำนาจตามพระราชบัญญัติ เทศบาล พ.ศ.๒๔๙๖ แก้ไขเพิ่มเติมถึง (ฉบับที่ ๑๔) พ.ศ.๒๕๖๒มาตรา ๕๐ ภายใต้บังคับแห่งกฎหมาย เทศบาลตำบลมีหน้าที่ต้องทำในเขตเทศบาลดังต่อไปนี้ (๖) จัดการ ส่งเสริมและสนับสนุนการจัดการศึกษา ศาสนา และการฝึกอบรม ให้แก่ประชาชน รวมทั้งการจัดการหรือสนับสนุนการดูแลและพัฒนาเด็กเล็ก (๗) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ ตามพระราชบัญญัติ กำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ แก้ไขเพิ่มเติมถึง    (ฉบับที่ 2) พ.ศ.๒๕49 มาตรา ๑๖ ให้เทศบาล เมืองพัทยา และองค์การบริหารส่วนตำบลมีอำนาจและหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นของตนเอง ดังนี้ (๙) การจัดการศึกษา (๑๐) การสังคมสงเคราะห์ และการพัฒนาคุณภาพชีวิตเด็ก สตรี คนชรา และผู้ด้อยโอกาส ตามระเบียบกระทรวงมหาดไทย ว่าด้วยรายจ่ายเกี่ยวกับทุนการศึกษาสำหรับนักศึกษา และการให้ความช่วยเหลือนักเรียนขององค์กรปกครองส่วนท้องถิ่น พ.ศ.2561 และตามระเบียบกระทรวงมหาดไทย ว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ.2560 แก้ไขเพิ่มเติมถึง (ฉบับที่ 3) พ.ศ.2565 เทศบาลตำบลพนางตุง จึงกำหนดหลักเกณฑ์และวิธีการให้ทุนการศึกษาสำหรับนักศึกษา และการให้การช่วยเหลือนักเรียน โดยมีรายละเอียดดังต่อไปนี้
ข้อ ๑ ประกาศนี้เรียกว่า "ประกาศเทศบาลตำบลพนางตุง เรื่อง หลักเกณฑ์การให้ทุนการศึกษาสำหรับนักศึกษา และการให้การช่วยเหลือนักเรียนของเทศบาลตำบลพนางตุง ประจำปี พ.ศ.๒๕๖6"
ข้อ ๒ ประกาศนี้ให้ใช้บังคับตั้งแต่วันถัดจากวันประกาศเป็นต้นไป
หมวดที่ ๑
ข้อความทั่วไป
ข้อ ๓ ในประกาศ
"เทศบาล" หมายถึง เทศบาลตำบลพนางตุง 
		"ทุนการศึกษา" หมายถึง งบประมาณรายจ่ายตามเทศบัญญัติ งบประมาณรายจ่ายประจำปี    แผนงานสังคมสงเคราะห์ งานสวัสดิการสังคมและสังคมสงเคราะห์ งบดำเนินงาน ค่าใช้สอย ประเภท รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายงบรายจ่ายอื่นๆ โครงการทุนการศึกษาสำหรับนักศึกษา และการให้ความช่วยเหลือนักเรียน 

		“ภูมิลำเนา” หมายถึง ผู้ที่มีชื่ออยู่ในทะเบียนบ้านในพื้นที่เทศบาลตำบลพนางตุง ตามกฎหมายว่าด้วยทะเบียนราษฎร์
"ผู้รับรอง" หมายถึง กำนัน ผู้ใหญ่บ้าน ผู้บริหารสถานศึกษาหรือครูผู้สอน
"คณะกรรมการดำเนินการคัดเลือกผู้มีสิทธิรับทุนการศึกษาสำหรับนักศึกษา และการให้ความช่วยเหลือนักเรียน" หมายถึง คณะกรรมการช่วยเหลือประชาชนขององค์กรปกครองส่วนท้องถิ่น ตามระเบียบกระทรวงมหาดไทย ว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ.2560 และที่แก้ไขเพิ่มเติม 
"ผู้ยากจน" หมายถึง ผู้ที่อยู่ในครอบครัวที่มีฐานะยากจน มีรายได้ไม่เพียงพอต่อการเลี้ยงชีพ       มีชีวิตอยู่อย่างยากลำบาก และขาดแคลนปัจจัยพื้นฐาน
"ผู้ด้อยโอกาส" หมายถึง ผู้ที่ประสบปัญหาความเดือดร้อนไม่สามารถดำรงชีวิตได้เท่าเทียมกับผู้อื่น
“นักเรียน” หมายถึง ผู้ที่เข้ารับการศึกษาในศูนย์พัฒนาเด็กเล็ก ศูนย์อบรมเด็กก่อนเกณฑ์โรงเรียน ระดับเด็กเล็ก ระดับอนุบาล ประถมศึกษาและมัธยมศึกษา
“นักศึกษา” หมายถึง ผู้ที่เข้ารับการศึกษาในระดับที่สูงกว่ามัธยมศึกษาตอนปลายหรือเทียบเท่า
หมวดที่ ๒
คุณสมบัติของผู้รับทุนการศึกษาสำหรับนักศึกษาและการให้ความช่วยเหลือนักเรียน
ข้อ ๔ คุณสมบัติของผู้รับทุนการศึกษาสำหรับนักศึกษา และการให้ความช่วยเหลือนักเรียน 
๔.1 เป็นผู้มีสัญชาติไทย มีภูมิลำเนาอยู่ในเขตเทศบาลตำบลพนางตุง และมีชื่ออยู่ในทะเบียนบ้านในพื้นที่ตำบลพนางตุง ระยะเวลาติดต่อกันไม่น้อยกว่า 1 ปี
4.2 เป็นผู้ยากจน หรือเป็นผู้ด้อยโอกาส ซึ่งได้รับการรับรองคุณสมบัติ และความประพฤติจาก   ผู้รับรองแล้ว
๔.3 เป็นผู้ที่สอบผ่านการคัดเลือกเข้าเรียนในสถาบันการศึกษาต่างๆของรัฐ หรือศึกษาอยู่ในสถานศึกษาของรัฐ และทุกระดับชั้นต้องศึกษาในหลักสูตรภาคปกติ
๔.4 เป็นนักเรียน ที่เข้ารับการศึกษาในศูนย์พัฒนาเด็กเล็ก ศูนย์อบรมเด็กก่อนเกณฑ์ โรงเรียนระดับอนุบาล ประถมศึกษา และมัธยมศึกษา หรือเป็นนักศึกษา ที่เข้ารับการศึกษาในระดับที่สูงกว่ามัธยมศึกษาตอนปลายหรือเทียบเท่า และไม่เคยเป็นผู้สำเร็จการศึกษาในระดับปริญญาตรีมาก่อน 
4.5 ไม่เป็นผู้ทำงานประจำในระหว่างการศึกษา
4.6 เกณฑ์การมอบทุนการศึกษาสำหรับนักศึกษา และการให้ความช่วยเหลือนักเรียน แบ่งเป็นระดับชั้นการศึกษา  ดังนี้ 
                   		4.6.1. เกณฑ์การมอบทุนการศึกษา
                            	ระดับสูงกว่ามัธยมศึกษาตอนปลายหรือเทียบเท่า หลักสูตรระดับปริญญาตรีหรือเทียบเท่า จำนวน 2 ทุนๆ ไม่เกินปีการศึกษาละ 33,000 บาท/คน 
        	4.6.2 เกณฑ์การให้ความช่วยเหลือ 
        	(1) ระดับเด็กเล็ก จำนวน 6 ทุนๆละ 2,000 บาท/คน
        	(๒) ระดับอนุบาล  จำนวน 10 ทุนๆละ 2,000 บาท/คน

	(3) ระดับประถมศึกษา จำนวน 10 ทุนๆละ 2,000 บาท/คน 
        	(4) ระดับมัธยมศึกษาตอนต้น จำนวน 4 ทุนๆละ 4,000 บาท/คน 
[bookmark: _GoBack]        	(5) ระดับมัธยมศึกษาตอนปลายหรือเทียบเท่า จำนวน 3 ทุนๆละ 6,000 บาท/คน
หมวดที่ ๓
หลักฐานประกอบการขอรับทุนการศึกษา และการให้ความช่วยเหลือนักเรียน
ข้อ ๕ หลักฐานประกอบการสมัครรับทุนการศึกษา และการให้ความช่วยเหลือนักเรียน
๕.๑ ใบสมัครขอรับทุนการศึกษาของเทศบาลตำบลพนางตุง			จำนวน ๑ ฉบับ
๕.๒ สำเนาบัตรประชาชนหรือสูติบัตร	  				จำนวน ๑ ฉบับ
๕.๓ สำเนาทะเบียนบ้านของผู้ขอรับทุน					จำนวน ๑ ฉบับ
๕.๔ สำเนาบัตรประชาชนของบิดาหรือมารดาหรือผู้ปกครอง			จำนวน ๑ ฉบับ
๕.๕ สำเนาทะเบียนบ้านของบิดาหรือมารดาหรือผู้ปกครอง 			จำนวน ๑ ฉบับ
๕.๖ รูปถ่ายหน้าตรง ไม่สวมหมวก ไม่สวมแว่น ขนาด 1 นิ้ว จำนวน ๑ รูป
      (ถ่ายไว้ไม่เกิน ๖ เดือน)
๕.๗ เอกสารรายงานผลการศึกษา ปีการศึกษาล่าสุด				จำนวน ๑ ฉบับ
๕.๘ สำเนาบัตรประจำตัวนิสิต/นักศึกษา					จำนวน ๑ ฉบับ
๕.๙ หนังสือรับรองสถานะนักศึกษาจากสถาบันหรือ				จำนวน ๑ ฉบับ
      หนังสือรายงานตัวเข้าศึกษา (กรณีเป็นนิสิต/นักศึกษาใหม่)
หมวดที่ ๔
การยื่นขอรับทุนการศึกษา และการยื่นขอรับการให้ความช่วยเหลือ
ข้อ ๖ การยื่นขอรับทุนการศึกษา/การยื่นขอรับการให้ความช่วยเหลือ
๖.1 ให้นักเรียน นักศึกษา ผู้ยากจน หรือด้อยโอกาส ติดต่อขอรับแบบฟอร์มขอรับทุนการศึกษาสำหรับนักศึกษา และการยื่นขอรับการให้ความช่วยเหลือ จากเทศบาลตำบลพนางตุง ได้ที่งานสวัสดิการสังคม ฝ่ายอำนวยการ สำนักปลัด เทศบาลตำบลพนางตุง หรือทางแอพพลิเคชั่น Face book ทต.พนางตุง หรือเว็บไซต์ www.phanangtung.go.th ตั้งแต่วันที่ 16 กุมภาพันธ์ ๒๕๖6 เป็นต้นไป ในวันและเวลาราชการ โทรศัพท์ 0๗4-685240 ต่อ ๑๐2
๖.๒ การยื่นขอรับทุนการศึกษา/การยื่นขอรับการให้ความช่วยเหลือ ได้ที่งานสวัสดิการสังคม ฝ่ายอำนวยการ สำนักปลัด เทศบาลตำบลพนางตุง ตั้งแต่วันที่ 16 กุมภาพันธ์ ๒๕๖6 - ๑6 มีนาคม ๒๕๖6 ในวันและเวลาราชการ  โทรศัพท์ 074-685240 ต่อ ๑๐2

หมวดที่ ๕
วิธีการคัดเลือกผู้รับทุนการศึกษา/การยื่นขอรับการให้ความช่วยเหลือ
ข้อ ๗ วิธีการคัดเลือกผู้รับทุนการศึกษา/การยื่นขอรับการให้ความช่วยเหลือ
เทศบาลตำบลพนางตุง จัดประชุมคณะกรรมการ เพื่อพิจารณาคัดเลือกและประกาศรายชื่อผู้ได้รับทุนการศึกษาสำหรับนักศึกษา และการให้ความช่วยเหลือนักเรียนต่อไป  
หมวดที่ ๖
การประกาศรายชื่อผู้รับทุน
ข้อ ๘ ให้ผู้ขอรับทุน ตรวจสอบประกาศรายชื่อผู้มีสิทธิรับทุนการศึกษาสำหรับนักศึกษา และการให้ความช่วยเหลือนักเรียน ที่ผ่านการพิจารณาคัดเลือกจากเทศบาลตำบลพนางตุง ได้ที่บอร์ดประชาสัมพันธ์ สำนักงานเทศบาลตำบลพนางตุง หรือทางแอพพลิเคชั่น Face book ทต.พนางตุง หรือเว็บไซต์ www.phanangtung.go.th
ข้อ ๙ กรณีที่มีเหตุผลความจำเป็นที่คณะกรรมการจะต้องดำเนินการใดๆ เพื่อแก้ไขปัญหาในการพิจารณาให้ทุนการศึกษาสำหรับนักศึกษา และการให้ความช่วยเหลือนักเรียน กรณีมิได้กำหนดไว้ในประกาศนี้ ให้เป็นดุลยพินิจของคณะกรรมการ และให้ถือเป็นที่สุด 
จึงประกาศให้ทราบโดยทั่วกัน
ประกาศ ณ วันที่    เดือน กุมภาพันธ์ พ.ศ.๒๕๖6

  (ลงชื่อ)
           (นายพิชิต  ขันติพันธุ์)
                                                                    นายกเทศมนตรีตำบลพนางตุง

